|  |  |  |  |
| --- | --- | --- | --- |
|  |  | |  |
| ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ  ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ ΠΡΟΓΡΑΜΜΑΤΟΣ "ΣΤΕΡΕΑ ΕΛΛΑΔΑ" Ταχ. Δ/νση: ΥΨΗΛΑΝΤΗ 12 ΛΑΜΙΑ, 35131 Πληροφορίες: Μ. Σακελλάρη Τηλ.: 2231350912, 2231350900 Email: msakellari@mou.gr | |  | ΑΝΑΡΤΗΤΕΑ ΣΤΟ ΔΙΑΔΙΚΤΥΟ    ΛΑΜΙΑ, ……………….  Α.Π.: …………….  **Κωδικός Πρόσκλησης:** 32  **Α/Α Πρόσκλησης ΟΠΣ:** 5892    Προς: ΕΙΔΙΚΗ ΥΠΗΡΕΣΙΑ ΔΗΜΟΣΙΩΝ ΕΡΓΩΝ ΚΑΤΑΣΚΕΥΗΣ ΚΑΙ ΣΥΝΤΗΡΗΣΗΣ ΣΥΓΚΟΙΝΩΝΙΑΚΩΝ ΥΠΟΔΟΜΩΝ Λεωφόρος Κηφισίας 37, 151 23, Μαρούσι e-mail: [eyde.kssy@ggde.gr](mailto:eyde.kssy@ggde.gr) |

**ΠΡΟΣΚΛΗΣΗ**

**ΜΕ ΤΙΤΛΟ «Κατασκευή οδών για τη βελτίωση της συνδεσιμότητας της ΠΣΤΕ- Στάδιο Α»**

**ΓΙΑ ΤΗΝ ΥΠΟΒΟΛΗ ΠΡΟΤΑΣΕΩΝ**

**ΣΤΟ ΠΡΟΓΡΑΜΜΑ**

**ΣΤΕΡΕΑ ΕΛΛΑΔΑ**

**Ο ΠΕΡΙΦΕΡΕΙΑΡΧΗΣ**

Έχοντας υπόψη:

1. Το άρθρο 90 του «Κώδικα Νομοθεσίας για την Κυβέρνηση και τα Κυβερνητικά Όργανα» που κυρώθηκε για το άρθρο πρώτο του Π.Δ. 63/2005 (ΦΕΚ 98/Α/22-04-2005) που διατηρήθηκε σε ισχύ με την διάταξη του άρθρου 119 παρ.22 του ν. 4622/2019 (Α΄133),  
2. Το ν. 4914/2022 (Α’ 61) για τη «Διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2021-2027, σύσταση ανώνυμης εταιρείας «Εθνικό Μητρώο Νεοφυών Επιχειρήσεων Α.Ε.» και άλλες διατάξεις», όπως ισχύει,  
3. Το ν. 3852/2010 (Β’ 87) «Νέα Αρχιτεκτονική της Διοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει  
4. Το ν. 4555/2018 (Α’ 133) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις.», όπως ισχύει,  
5. Τον Κανονισμό (ΕΕ) αριθ. 2021/1060 του Ευρωπαϊκού Κοινοβουλίου και του Συμβουλίου της 24ης Ιουνίου 2021, για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων,  
6. Το Π.Δ. 148/2010 «Οργανισμός της Περιφέρειας Στερεάς Ελλάδας» (ΦΕΚ 241Α/27.12.2010), όπως ισχύει,  
7. Την υπ΄ αριθμ. 21/2019 απόφαση του Πολυμελούς Πρωτοδικείου Λαμίας, με την οποία ανακηρύχθηκαν ο Περιφερειάρχης και οι Περιφερειακοί Σύμβουλοι της Περιφέρειας Στερεάς Ελλάδας, για την περιφερειακή περίοδο 2019-2023,  
8. Την με αρ. 84539/02-09-2022 (Β’ 4702) υπουργική απόφαση Αναδιάρθρωσης της Ειδικής Υπηρεσίας Διαχείρισης Προγράμματος «Στερεά Ελλάδα», σύμφωνα με την παρ. 10 του άρθρου 65 του ν. 4914/2022 (Α΄61) και αντικατάσταση της υπουργικής απόφασης με αρ. πρωτ. 32667/ΕΥΘΥ 325/23-03-2015 (Β΄717),  
9. Την με αρ. C (2021) 5617/29-07-2021 Εκτελεστική Απόφαση της Ευρωπαϊκής Επιτροπής για την έγκριση της Συμφωνίας Εταιρικής Σχέσης με την Ελληνική Δημοκρατία,  
10. Την Απόφαση της Ευρωπαϊκής Επιτροπής με αριθμό C(2022) 6255/29-08-2022, (CCI 2021EL16FFPR012) που αφορά την έγκριση του Προγράμματος «Στερεά Ελλάδα», όπως ισχύει,  
11. Την Υπουργική Απόφαση 114274 (ΦΕΚ 6131/Β’/01.12.2022) «Διαδικασίες ελέγχου νομιμότητας διαδικασιών ανάθεσης και εκτέλεσης δημοσίων συμβάσεων στο πλαίσιο των Τομεακών και Περιφερειακών Προγραμμάτων του ΕΣΠΑ 2021-2027 (έλεγχος δημοσίων συμβάσεων του άρθρου 38 του ν. 4914/2022 - Α’ 61)»,  
12. Την Υπουργική Απόφαση 114947 (ΦΕΚ 6132/Β΄/01.12.2022) «Εθνικοί Κανόνες Επιλεξιμότητας των δαπανών των πράξεων των Προγραμμάτων 2021-2027» (ν. 4914/2022 (Α’ 61) άρθρο 63, παρ.20),  
13. Την με αρ. 5483/20.01.2023 Κοινή Υπουργική Απόφαση «Διαδικασίες δημοσιονομικών διορθώσεων και αναζήτησης αχρεωστήτως ή παρανόμως καταβληθέντων ποσών στα Τομεακά και Περιφερειακά Προγράμματα του ΕΣΠΑ 2021-2027» (ΦΕΚ 390/Β’),  
14. Την Υπουργική Απόφαση 110565 (ΦΕΚ 5958/22.11.2022) «Διαδικασία υποβολής και αξιολόγησης ενστάσεων επί των αποτελεσμάτων αξιολόγησης προτάσεων ένταξης στα Προγράμματα ΕΣΠΑ 2021-2027 (ένσταση της παρ. 7 του άρθρου 36 του ν. 4914/2022 (Α’ 61)» (άρθρο 63, παρ.16),  
15. Την με αρ. 86884/12.09.2022 Εγκύκλιο της ΕΥΣΣΑ με τίτλο «Εγκύκλιος για την εξειδίκευση των Προγραμμάτων της Προγραμματικής Περιόδου 2021-2027»,  
16. Την αρ. 3831/09-11-2023 (ΑΔΑ: 6ΨΘ07ΛΗ-8ΜΘ) Απόφαση έγκρισης της 28ης έκδοσης του Εγγράφου Εξειδίκευσης του Περιφερειακού Προγράμματος «Στερεά Ελλάδα» 2021-2027 για τη Δράση 3.2.1.1 "Κατασκευή οδών για τη βελτίωση της συνδεσιμότητας της ΠΣΤΕ- Στάδιο Α",  
17. Το αρ. 15481 - 17-02-2023 έγγραφο της Ειδικής Υπηρεσία Θεσμικής Υποστήριξης και Πληροφοριακών Συστημάτων με θέμα «Οδηγίες για τη μεταφορά πράξεων από Επιχειρησιακά Προγράμματα του ΕΣΠΑ 2014-2020 σε Προγράμματα του ΕΣΠΑ 2021-2027»,  
18. Το Σχέδιο Δράσης προόδου και ολοκλήρωσης του ΕΠ «Στερεά Ελλάδα» 2014-2020 όπως ισχύει,  
19. Την με αρ.πρ. .4050/22-11-2023 (ΑΔΑ 94Λ57ΛΗ-3ΛΑ) απόφαση της Επιτροπής Παρακολούθησης του Προγράμματος ‘’ΣΤΕΡΕΑ ΕΛΛΑΔΑ’ 2021-2027 με την οποία εγκρίθηκαν τα κριτήρια επιλογής των πράξεων της δράσης 3.2.1.1, μέσω της 10ης Γραπτής Διαδικασίας,  
20. Το από 08.11.2023 μήνυμα ηλεκτρονικού ταχυδρομείου του Προϊσταμένου της Μονάδας Α’ της ΕΥΔ ΠΣτΕ με οδηγίες για την έκδοση της παρούσας πρόσκλησης,  
21. Την 1208/15-05-2019 (ΑΔΑ 6ΗΩ37ΛΗ-ΗΤΖ) Απόφαση Ένταξη της Πράξης «Βελτίωση Οδικού Άξονα Λαμία – Ιτέα – Αντίρριο, Τμήμα: Τέλος Παράκαμψης Γραβιάς - Ισόπεδος Κόμβος Μεταλλείων Βωξίτη» με Κωδικό ΟΠΣ 5021489 στο Επιχειρησιακό Πρόγραμμα «Στερεά Ελλάδα 2014-2020»,  
22. Το γεγονός ότι για τις πράξεις που έχουν εφαρμοστεί οι διαδικασίες του Συστήματος Διαχείρισης και Ελέγχου του ΕΠ «Στερεά Ελλάδα» 2014-2020 και έχουν εκδοθεί σχετικές αποφάσεις για τη συγχρηματοδότησή τους, απαιτείται για λόγους διαχειριστικούς η απόσυρσή τους από το ΕΣΠΑ 2014-2020 και η επανυποβολή τους στο Πρόγραμμα «Στερεά Ελλάδα» 2021-2027.

**Κ Α Λ Ε Ι**

Τους παρακάτω δυνητικούς δικαιούχους:

* ΕΙΔΙΚΗ ΥΠΗΡΕΣΙΑ ΔΗΜΟΣΙΩΝ ΕΡΓΩΝ ΚΑΤΑΣΚΕΥΗΣ ΚΑΙ ΣΥΝΤΗΡΗΣΗΣ ΣΥΓΚΟΙΝΩΝΙΑΚΩΝ ΥΠΟΔΟΜΩΝ (ΕΥΔΕ ΚΣΣΥ),

για την **υποβολή προτάσεων έργων (πράξεων),** προκειμένου να ενταχθούν και χρηματοδοτηθούν στο πλαίσιο του Προγράμματος:

* ΣΤΕΡΕΑ ΕΛΛΑΔΑ

Ταμείου:

* ΕΤΠΑ

Δράσεων:

* 3.2.1.1- Κατασκευή οδών για τη βελτίωση της συνδεσιμότητας της ΠΣΤΕ- Στάδιο Α

1. **ΑΝΤΙΚΕΙΜΕΝΟ ΠΡΟΣΚΛΗΣΗΣ**

Οι προτάσεις που θα υποβληθούν θα πρέπει να εμπίπτουν

στους Ειδικούς Στόχους:

|  |  |  |
| --- | --- | --- |
| **Α/Α** | **Κωδικός** | **Τίτλος** |
| 1 | RSO3.2 | Βιώσιμες μεταφορές |

στα Πεδία Παρέμβασης:

|  |  |  |
| --- | --- | --- |
| **Α/Α** | **Κωδικός** | **Τίτλος** |
| 1 | 090 | Άλλες νέες ή αναβαθμισμένες εθνικές και περιφερειακές οδοί και οδοί τοπικής πρόσβασης |

να καλύπτουν τις παρακάτω γεωγραφικές περιοχές:

|  |  |  |
| --- | --- | --- |
| **Α/Α** | **Επίπεδο** | **Γεωγραφική Περιοχή** |
| 1 | Δήμος | Δελφών |

και να συνεισφέρουν στην επίτευξη των παρακάτω δεικτών εκροών και αποτελέσματος:

|  |  |  |  |
| --- | --- | --- | --- |
| **ΚΩΔ.** | **Ονομασία Δείκτη** | **Μονάδα Μέτρησης** | **Στόχος** |
| RCO44 | Μήκος νέων ή αναβαθμισμένων οδών - μη ΔΕΔ-Μ | Χιλιόμετρα | 9.9 |
| RCR56 | Εξοικονόμηση χρόνου που οφείλεται στη βελτίωση των οδικών υποδομών | Ισοδύναμες Ανθρωποημέρες | 8.2 |

*Οι δικαιούχοι μπορούν να χρησιμοποιήσουν μόνο τους δείκτες που αναφέρονται στην Πρόσκληση.*

Αναλυτικότερα στοιχεία σχετικά με το Πρόγραμμα, τις Προτεραιότητες, τους Ειδικούς Στόχους, τις Κατηγορίες Περιφέρειας, το Ταμείο, τα Πεδία Παρέμβασης τους δείκτες καθώς και της κατανομής της δημόσιας δαπάνης ανά προτεραιότητα και κατηγορία περιφέρειας παρατίθενται στο **Παράρτημα Ι**.

* Η συγχρηματοδοτούμενη δημόσια δαπάνη που διατίθεται για την ένταξη πράξεων με την παρούσα πρόσκληση **ανέρχεται σε 9.485.503,00.€.**
* Η ΔΑ δύναται να τροποποιήσει το συνολικό ύψος της συγχρηματοδοτούμενης δημόσιας δαπάνης της παρούσας πρόσκλησης ή και να προβεί σε αιτιολογημένη ανάκληση ισχύος της πρόσκλησης, ενημερώνοντας σε κάθε περίπτωση τους δικαιούχους μέσω της οικείας ιστοσελίδας https://www.stereaellada.gr/.
* Στο πλαίσιο της παρούσας πρόσκλησης θα ενταχθούν πράξεις έως το ύψος της συγχρηματοδοτούμενης δημόσιας δαπάνης.

1. **ΠΕΡΙΕΧΟΜΕΝΟ ΠΡΟΣΚΛΗΣΗΣ**

|  |
| --- |
| Στο πλαίσιο της Πρόσκλησης θα υλοποιηθούν έργα που καταγράφονται ως αναγκαία από το ΣΠΕΜ, με βάση το βαθμό ωριμότητας των παρεμβάσεων και τις χρηματοδοτικές δυνατότητες του Προγράμματος Στερεά Ελλάδα 2021-2027. Στο πλαίσιο της νέας ΠΠ, πρώτη προτεραιότητα για την ΠΣΤΕ αποτελεί η ολοκλήρωση του έργου «Βελτίωση Οδικού Άξονα Λαμία – Ιτέα – Αντίρριο, Τμήμα: Τέλος Παράκαμψης Γραβιάς- Ισόπεδος Κόμβος Μεταλλείων Βωξίτη», προϋπολογισμού 9.485.502,32€ το οποίο έχει ενταχθεί στο ΠΕΠ 2014-2020 με MIS 5021489 και Δικαιούχο την Ειδική Υπηρεσία Δημοσίων Έργων Κατασκευής και Συντήρησης Συγκοινωνιακών Υποδομών. Η παρούσα πρόσκληση αφορά στην ένταξη της ανωτέρω πράξης στο Πρόγραμμα "Στερεά Ελλάδα" 2021-2027 για την οποία απαιτείται, για λόγους διαχειριστικούς, η απόσυρσή της από το ΕΠ "Στερεά Ελλάδα" 2014-2020, σύμφωνα με το σχετικό Σχέδιο Δράσης, και πληροί τα κριτήρια επιλεξιμότητας της νέας Προγραμματικής Περιόδου 2021-2027. Η Δράση αφορά στην αναβάθμιση του τμήματος Τέλος Παράκαμψης Γραβιάς - Ισόπεδος Κόμβος Μεταλλείων Βωξίτη του οδικού άξονα Λαμία - Ιτέα - Αντίρριο συνολικού μήκους 4,70km. Στόχος είναι η αναβάθμιση του μεταφορικού οδικού δικτύου για την καλύτερη διάχυση των αναπτυξιακών προοπτικών σε όλη την Περιφέρεια. Η ενίσχυση των μεταφορών θα μπορέσει να δώσει μια ώθηση σε όλες τις περιοχές της Περιφέρειας για να αξιοποιήσουν τις ενδογενείς αναπτυξιακές τους δυνατότητες. |

1. **ΕΠΙΛΕΞΙΜΟΤΗΤΑ**
   1. Ως ημερομηνία λήξης της προθεσμίας επιλεξιμότητας των δαπανών των προτεινόμενων πράξεων ορίζεται η 31/12/2029. Η λήξη των προτεινόμενων πράξεων (ολοκλήρωση φυσικού και οικονομικού αντικειμένου) θα πρέπει να συντελεστεί έως την ως άνω ημερομηνία.
   2. Ως ελάχιστος προϋπολογισμός (συγχρηματοδοτούμενη δημόσια δαπάνη) των υποβαλλόμενων πράξεων :δεν αφορά.
   3. Ως μέγιστος προϋπολογισμός (συγχρηματοδοτούμενη δημόσια δαπάνη) των υποβαλλόμενων πράξεων :δεν αφορά.
   4. Οι κανόνες επιλεξιμότητας των δαπανών των συγχρηματοδοτούμενων πράξεων προσδιορίζονται στην Υπουργική Απόφαση «Εθνικοί Κανόνες Επιλεξιμότητας των δαπανών των πράξεων των Προγραμμάτων 2021-2027» (ν. 4914/2022 (Α’ 61) άρθρο 63, παρ.20).
   5. Ειδικότεροι κανόνες επιλεξιμότητας: -
   6. Είδη Δαπανών που θα χρηματοδοτηθούν και θα αποζημιωθούν βάσει παραστατικών:

|  |  |
| --- | --- |
| **Κατηγορία δαπάνης** | **Περιγραφή** |
| Α.1 | Άμεσες δαπάνες βάσει παραστατικών |
| A.2 | ΑΓΟΡΑ ΕΔΑΦΙΚΩΝ ΕΚΤΑΣΕΩΝ |

1. **ΟΔΗΓΙΕΣ ΥΠΟΒΟΛΗΣ ΠΡΟΤΑΣΕΩΝ** 
   1. Οι υποψήφιοι δικαιούχοι υποβάλλουν **αποκλειστικά ηλεκτρονικά** τις προτάσεις μέσω του ΟΠΣ. Για τον σκοπό αυτό, απαιτείται να διαθέτουν ατομικό λογαριασμό χρήστη (αναγνωριστικό και συνθηματικό) για την πρόσβαση στο ΟΠΣ:
      1. τα στελέχη του Δικαιούχου που έχουν την ευθύνη για συμπλήρωση δελτίων και
      2. ο νόμιμος εκπρόσωπος του Δικαιούχουγια την υποβολή των προτάσεων, ή άλλος χρήστης του συστήματος που έχει εξουσιοδοτηθεί για την υποβολή.

Οδηγίες για απόκτηση λογαριασμού χρήστη στο ΟΠΣ βρίσκονται στην ηλεκτρονική διεύθυνση <http://logon.ops.gr> (Εγγραφή Χρήστη Δικαιούχου).

Εάν ο Δικαιούχος δεν διαθέτει ήδη «κωδικό Φορέα» στο ΟΠΣ από την περίοδο 2014-2020, θα πρέπει να υποβάλει αίτηση για κωδικό φορέα σύμφωνα με τις οδηγίες στην ηλεκτρονική διεύθυνση http://logon.ops.gr, πριν την υποβολή της πρότασης.

* 1. **Οι προτάσεις υποβάλλονται μέσω του ΟΠΣ στην ηλεκτρονική διεύθυνση** [**http://logon.ops.gr**](http://logon.ops.gr)

**από την *28/11/2023 (ημερομηνία έναρξης υποβολής προτάσεων), ώρα 08:00***

**έως,αποκλειστικά, την 29/12/2023 *(ημερομηνία λήξης υποβολής προτάσεων), ώρα 15:00****,*

από τον νόμιμο εκπρόσωπο του Δικαιούχου. Ο Δικαιούχος μετά την επιτυχή υποβολή της πρότασης ενημερώνεται σχετικά μέσω του ΟΠΣ.

Σε περιπτώσεις εγγράφων, για τα οποία δεν είναι τεχνικά εφικτή η ηλεκτρονική επισύναψη/υποβολή (π.χ. χάρτες, σχέδια, κλπ), ο δικαιούχος υποχρεούται να τα αποστείλει στην Ειδική Υπηρεσία Διαχείρισης/ΕΦ στη διεύθυνση: ΥΨΗΛΑΝΤΗ 12, ΛΑΜΙΑ 35131 , **εντός 5** **εργάσιμων ημερών** από την ημερομηνία ηλεκτρονικής υποβολής της πρότασης από τον Δικαιούχο

**Δεν θα γίνονται δεκτές** προτάσεις εκτός των ανωτέρω προθεσμιών.

Πριν τη λήξη της προθεσμίας υποβολής προτάσεων, επιτρέπεται η επανυποβολή νέας πρότασης κατόπιν ακύρωσης της αρχικής πρότασης. Η πρόταση αξιολογείται βάσει της τελευταίας επιτυχούς/έγκυρης υποβολής.

Η περίοδος υποβολής των προτάσεων δύναται να λήξει σε χρόνο ενωρίτερο της ανωτέρω προσδιοριζόμενης ημερομηνίας, σε περίπτωση εξάντλησης της προς διάθεση συγχρηματοδοτούμενης δημόσιας δαπάνης της παρούσας πρόσκλησης (άμεση αξιολόγηση). Η ενημέρωση των δυνητικών δικαιούχων γίνεται μέσω του οικείου ιστότοπου **https://www.stereaellada.gr/**

* 1. Το Τεχνικό Δελτίο Πράξης (ΤΔΠ), αποτελεί την πρόταση του Δικαιούχου και συμπληρώνεται αποκλειστικά στην ηλεκτρονική μορφή που διατίθεται στο ΟΠΣ. Στην παρούσα πρόσκληση επισυνάπτονται Οδηγίες για τη συμπλήρωση των πεδίων του Τεχνικού Δελτίου Πράξης.

Η υποβολή της πρότασης συνιστά και αίτηση χρηματοδότησης του δυνητικού δικαιούχου.

* 1. Τα στοιχεία που τεκμηριώνουν την **αρμοδιότητα του δικαιούχου** προέρχονται από την καταχωρημένη καρτέλα του δικαιούχου στο ΟΠΣ. Δικαιούχος που δεν έχει συμπληρώσει τη σχετική καρτέλα, υποχρεούται στην συμπλήρωσή της και στην επισύναψη σε αυτή όλων των στοιχείων που τεκμηριώνουν την αρμοδιότητά του. Η συμπλήρωση της καρτέλας του δικαιούχου θα πρέπει να έχει ολοκληρωθεί έως την ημερομηνία υποβολής της πρότασης του δικαιούχου.

**Αναπόσπαστο στοιχείο της πρότασης** αποτελούν τα παρακάτω δικαιολογητικά/έγγραφα, τα οποία συνοδεύουν το Τεχνικό Δελτίο Πράξης:

-09. Υπόδειγμα για τη χρηματοοικονομική βιωσιμότητα πράξης που περιλαμβάνει επενδύσεις σε υποδομές ή παραγωγικές επενδύσεις

-Έκθεση τεκμηρίωσης για την κλιματική ανθεκτικότητα

Τα συνοδευτικά δικαιολογητικά/ έγγραφα, υποβάλλονται ηλεκτρονικά ως συνημμένα στο ΤΔΠ.

1. **ΔΙΑΔΙΚΑΣΙΑ ΕΠΙΛΟΓΗΣ ΚΑΙ ΕΝΤΑΞΗΣ ΠΡΑΞΕΩΝ**

**Μετά την υποβολή της πρότασης από τον υποψήφιο Δικαιούχο**,η διαδικασία για την ένταξη των πράξεων στο Πρόγραμμα ακολουθεί τα παρακάτω βήματα.

**[Άμεση Αξιολόγηση]**

5.1 **Αξιολόγηση των προτάσεων από την Ειδική Υπηρεσία Διαχείρισης του Προγράμματος (ή εναλλακτικά τον Ενδιάμεσο Φορέα)** σε δύο στάδια:

**Α’ Στάδιο:** Πληρότητα και επιλεξιμότητα πρότασης

**Β’ Στάδιο:** Αξιολόγηση των προτάσεων ανά ομάδα κριτηρίων

Η αξιολόγηση γίνεται με βάση την εγκεκριμένη μεθοδολογία και τα εγκεκριμένα κριτήρια από την Επιτροπή Παρακολούθησης, που επισυνάπτονται στην παρούσα πρόσκληση. Η πρόταση αξιολογείται αυτοτελώς με σειρά προτεραιότητας, η οποία καθορίζεται από την ημερομηνία και ώρα της ηλεκτρονικής υποβολής της στο ΟΠΣ.

Η ΔΑ δύναται να ζητήσει από το δικαιούχο, σε οποιοδήποτε στάδιο της αξιολόγησης (Α’, Β’ Στάδιο), την υποβολή συμπληρωματικών στοιχείων ή/και διευκρινίσεων, εντός συγκεκριμένης προθεσμίας. Σε περίπτωση που η ΔΑ ζητήσει διευκρινίσεις δεν επηρεάζεται η σειρά με την οποία αξιολογείται η πρόταση. Σε περίπτωση που η ΔΑ ζητάει συμπληρωματικά στοιχεία η πρόταση αξιολογείται με βάση την ημερομηνία παραλαβής των συμπληρωματικών στοιχείων.

5.2 **Υποβολή και εξέταση ενστάσεων**

Οι δυνητικοί δικαιούχοι δύνανται να υποβάλουν ένσταση στην αρμόδια ΔΑ σχετικά με τα αποτελέσματα της αξιολόγησης σύμφωνα με τα οριζόμενα στην Υπουργική Απόφαση «Διαδικασία υποβολής και αξιολόγησης ενστάσεων επί των αποτελεσμάτων αξιολόγησης προτάσεων ένταξης στα Προγράμματα ΕΣΠΑ 2021-2027 (ένσταση της παρ. 7 του άρθρου 36 του ν. 4914/2022 (Α’ 61)».

Οι ενστάσεις υποβάλλονται σε κάθε στάδιο αξιολόγησης, εντός ανατρεπτικής προθεσμίας επτά (7) εργάσιμων ημερών από την επομένη ημέρα της κοινοποίησης των αποτελεσμάτων της αξιολόγησης, ήτοι:

α) της *Απόφασης Απόρριψης Πρότασης* που εκδίδεται κατά το Στάδιο Α’ της αξιολόγησης

β) της *Απόφασης Απόρριψης Πρότασης* που εκδίδεται κατά το Στάδιο Β’ της αξιολόγησης

γ) της *Απόφασης Ένταξης*.

Η ένσταση αναφέρει απαραιτήτως την πράξη (*Απόφαση Απόρριψης Πρότασης* ή *Απόφαση Ένταξης*) κατά της οποίας στρέφεται και θα πρέπει να είναι αιτιολογημένη, δηλαδή να περιέχει τους ειδικότερους λόγους για τους οποίους η *Απόφαση Απόρριψης Πρότασης* ή η *Απόφαση Ένταξης* οφείλει κατά τη γνώμη του ενιστάμενου να αναμορφωθεί, είτε λόγω έλλειψης νομιμότητάς της είτε για λόγους ουσίας. Επίσης, η ένσταση περιλαμβάνει όλα τα δικαιολογητικά και λοιπά υποστηρικτικά έγγραφα που τεκμηριώνουν το αίτημα και είναι ενυπόγραφη από τον νόμιμο εκπρόσωπο του δικαιούχου *ή τον νομίμως εξουσιοδοτημένο από αυτό πρόσωπο ή τον νόμιμο εκπρόσωπο του κύριου δικαιούχου ή το νομίμως εξουσιοδοτημένο από αυτό πρόσωπο* (*στην περίπτωση πολλαπλών δικαιούχων*).

Η ένσταση θα πρέπει να υποβάλλεται εγγράφως ή ηλεκτρονικά ή με οποιοδήποτε άλλο μέσο το οποίο καθιστά εφικτό τον ακριβή προσδιορισμό της ημέρας και ώρας κατάθεσής της (ηλεκτρονικό ταχυδρομείοl, ΟΠΣ ή άλλο κατάλληλο μέσο).

Η ΔΑ πρωτοκολλεί και εξετάζει όλες τις υποβαλλόμενες ενστάσεις. Αρμόδιο όργανο για την αποδοχή ή απόρριψη της ένστασης είναι το όργανο που έχει κάθε φορά εκδώσει την προσβαλλόμενη απόφαση, μετά από εισήγηση της αρμόδιας Διαχειριστικής Αρχής, ή της τυχόν Επιτροπής που έχει συσταθεί για το σκοπό αυτό ή που έχει σχετική αρμοδιότητα. Οι αποφάσεις επί των ενστάσεων εκδίδονται και κοινοποιούνται αμελητί εντός προθεσμίας δεκαπέντε (15) εργασίμων ημερών από την καταληκτική ημερομηνία υποβολής της ένστασης στους δυνητικούς δικαιούχους εγγράφως ή ηλεκτρονικά ή με οποιοδήποτε άλλο μέσο το οποίο καθιστά τον ακριβή προσδιορισμό της ημέρας και ώρας κοινοποίησης της (ηλεκτρονικό ταχυδρομείο, ΟΠΣ ή άλλο κατάλληλο μέσο).

Στη διαδικασία εξέτασης των ενστάσεων δεν μπορούν να συμμετέχουν στελέχη της ΔΑ που συμμετείχαν στη διαδικασία αξιολόγησης της συγκεκριμένης πρότασης την οποία αφορά η ένσταση. Επιπλέον, θα πρέπει να διασφαλίζεται ότι τα στελέχη που εξετάζουν την ένσταση διαθέτουν την απαιτούμενη ανεξαρτησία, μέσω της υποβολής δήλωσης μη σύγκρουσης συμφερόντων.

Αν η υποβληθείσα ένσταση, η οποία αφορά τα αποτελέσματα του Σταδίου Α’ γίνει αποδεκτή, η ΔΑ προβαίνει στην αξιολόγηση του Σταδίου Β’.

Αν η υποβληθείσα ένσταση, η οποία αφορά το στάδιο Β’ της αξιολόγησης γίνει αποδεκτή, η πρόταση επιλέγεται για χρηματοδότηση με βάση τη σειρά ηλεκτρονικής υποβολής των προτάσεων. Σε αυτή την περίπτωση η ΔΑ εισηγείται την έκδοση Απόφασης Ένταξης της πράξης.

Αν η υποβληθείσα ένσταση, η οποία αφορά την απόφαση ένταξης γίνει αποδεκτή, η εν λόγω απόφαση ένταξης τροποποιείται.

5.3 Έκδοση απόφασης ένταξης της πράξης από τον Περιφερειάρχη σε συνέχεια προηγούμενης θετικής εισήγησης του προϊσταμένου της Διαχειριστικής Αρχής του Προγράμματος.

5.4 **Δημοσιοποίηση στην οικεία ιστοσελίδα του Προγράμματος και στο πρόγραμμα ΔΙΑΥΓΕΙΑ της Απόφασης Ένταξης της Πράξης, καθώς και τον κατάλογο των πράξεων που έχουν επιλεγεί.**

1. **ΕΠΙΚΟΙΝΩΝΙΑ – ΕΝΗΜΕΡΩΣΗ**
   1. Για αναλυτικότερες πληροφορίες σχετικά με την υποβολή των προτάσεων, τη συμπλήρωση του ΤΔΠ και άλλες διευκρινίσεις αρμόδια είναι η κ. Μαρία Σακελλάρη, τηλέφωνο: 2231350912, e-mail: msakellari@mou.gr και για τεχνικά θέματα η κ. Μαρία Λέβα, τηλέφωνο 2231350901, e-mail: mleva@mou.gr (Υπεύθυνη ΟΠΣ της ΔΑ).
   2. Περαιτέρω πληροφορίες για το Πρόγραμμα «ΣΤΕΡΕΑ ΕΛΛΑΔΑ», το Σύστημα Διαχείρισης και Ελέγχου, το θεσμικό πλαίσιο υλοποίησης των πράξεων που εντάσσονται στο εν λόγω Πρόγραμμα, τους κανόνες επιλεξιμότητας των δαπανών των πράξεων, καθώς και οποιαδήποτε πληροφορία για την υποβολή των προτάσεων (όπως οδηγίες για τη συμπλήρωση ΤΔΠ/Υ, δεικτών παρακολούθησης, εξειδίκευση κριτηρίων αξιολόγησης προτάσεων και άλλα έγγραφα αναγκαία για την εξέταση της πρότασης) βρίσκονται στην ηλεκτρονική διεύθυνση www.stereaellada.gr. Ο ανωτέρω δικτυακός τόπος αποτελεί βασικό εργαλείο επικοινωνίας της ΔΑ με το σύνολο των ενδιαφερομένων για το Πρόγραμμα και ανακοινώνεται σε αυτόν κάθε σχετική πληροφορία.
2. **ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ** 
   1. Η ΕΥΔ που επέχει θέση «υπευθύνου επεξεργασίας» ή «εκτελούντος την επεξεργασία» των δεδομένων προσωπικού χαρακτήρα δηλώνει ότι:

* είναι σε γνώση των διατάξεων του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, του νόμου 4624/2019 και των σχετικών οδηγιών και αποφάσεων της Αρχής Προστασίας Δεδομένων Προσωπικού Χαρακτήρα, που διέπουν τη νόμιμη εκτέλεση της πρόσκλησης / προκήρυξης, και
* αναλαμβάνει πλήρως τις υποχρεώσεις που απορρέουν από τη νομοθεσία, όσον αφορά στην προστασία και την ασφάλεια των δεδομένων προσωπικού χαρακτήρα, που τυχόν θα υποβληθούν σε επεξεργασία ή/και περιέλθουν καθ' οιονδήποτε τρόπο σε γνώση της.
  1. Η επεξεργασία από τους δικαιούχους (που ενεργούν ως εκτελούντες την επεξεργασία) διέπεται από νομική πράξη υπαγόμενη στο δίκαιο της Ένωσης ή στο εθνικό δίκαιο, που δεσμεύει τον εκτελούντα την επεξεργασία σε σχέση με τον υπεύθυνο επεξεργασίας και καθορίζει το αντικείμενο και τη διάρκεια της επεξεργασίας, τη φύση και τον σκοπό της επεξεργασίας, το είδος των δεδομένων προσωπικού χαρακτήρα και τις κατηγορίες των υποκειμένων των δεδομένων, καθώς και τις υποχρεώσεις και τα δικαιώματα του υπευθύνου επεξεργασίας και των εκτελούντων την επεξεργασία. Η νομική αυτή πράξη, σύμφωνα με το ν. 4914/2022 αριθ. 53, λαμβάνει τη μορφή της Απόφασης Ένταξης, όπου σε σχετικό Παράρτημα προβλέπονται όλα τα σχετικά με την προστασία των προσωπικών δεδομένων.

|  |
| --- |
| **Ο ΠΕΡΙΦΕΡΕΙΑΡΧΗΣ**  **ΦΑΝΗΣ Χ. ΣΠΑΝΟΣ** |

|  |  |
| --- | --- |
|  | Υπογραφή |
| Εισηγητής |  |
| Προϊστάμενος Μονάδας Α’ |  |
| Προϊστάμενος Υπηρεσίας |  |

**Συνημμένα:**

1. Παράρτημα Ι: Πίνακες 1-4  
2. Παράρτημα ΙΙ: Υποχρεώσεις Δικαιούχων (Παράρτημα της Απόφασης Ένταξης)  
Τα παρακάτω συνημμένα βρίσκονται στην ηλεκτρονική διεύθυνση <https://www.stereaellada.gr>   
1. Υπόδειγμα Τεχνικού Δελτίου Πράξης και οδηγίες συμπλήρωσης.

2. Έντυπο Ε.Ι.1\_7 «Κατάλογος Εγγράφων για την Τήρηση Φακέλου Πράξης».

3. Υπόδειγμα Απόφασης Ένταξης Πράξης.

4. Κριτήρια Επιλογής πράξεων.

5. Δελτία Ταυτότητας Δεικτών.

6. Πίνακας για τη συμμόρφωση των πράξεων με τον Χάρτη Θεμελιωδών Δικαιωμάτων της Ε. Ένωσης.

7. Παράρτημα Ι\_Χρηματοοικονομική Βιωσιμότητα Πράξης.

8. Πλαίσιο αξιολόγησης του κριτηρίου κλιματικής ανθεκτικότητας και περιεχόμενο Έκθεσης Τεκμηρίωσης.

12. Οδηγίες Αξιολόγησης.

13. Φάκελος με Νομοθετικό Πλαίσιο.

**Κοινοποίηση:**

1. ΥΠΟΥΡΓΕΙΟ ΟΙΚΟΝΟΜΙΚΩΝ

- Γενική Δ/νση Δημοσίων Επενδύσεων – Τμήμα Κατάρτισης ΠΔΕ, ([protokollo@mnec.g](mailto:protokollo@mnec.g) r), Νίκης 5, Πλ.

Συντάγματος, 10180, Αθήνα,

- Ειδική Υπηρεσία Αρχή Πιστοποίησης και Εξακρίβωσης Συγχρηματοδοτούμενων Προγραμμάτων,

([spa@mnec.gr](mailto:spa@mnec.gr) ) Ναύαρχου Νικοδήμου 11 & Βουλής, 105 58 Αθήνα,

- Ειδική Υπηρεσία Συντονισμού του Σχεδιασμού, της Αξιολόγησης και της Εφαρμογής (ΕΥΣΣΑE)

([eyssae@mnec.gr](mailto:eyssae@mnec.gr) , [scos@mnec.gr](mailto:scos@mnec.gr) ), Νίκης 10, Τ.Κ. 10563, Αθήνα,

-Ειδική Υπηρεσία Συντονισμού των Περιφερειακών Προγραμμάτων (ΕΥΣΠεΠ), Μητροπόλεως 5 (3ος όροφος)

105 57, Αθήνα, ([eyspep@mnec.gr](mailto:eyspep@mnec.gr) )

- Ειδική Υπηρεσία Θεσμικής Υποστήριξης και Πληροφοριακών Συστημάτων (ΕΥΘΥΠΣ) ([siss@mnec.gr](mailto:siss@mnec.gr) ), Νίκης

10, 105 63 Αθήνα.

2. Περιφέρεια Στερεάς Ελλάδας

Γραφείο Περιφερειάρχη e-mail: [periferiarxis@pste.gov.gr](mailto:periferiarxis@pste.gov.gr)

**Εσωτερική Διανομή:**

Προϊστάμενος ΕΥΔ

Προϊστάμενοι Μονάδων Α και Β1

Μονάδα Α΄ (Φ. Πρόσκλησης)

**ΠΑΡΑΡΤΗΜΑ Ι: ΣΤΟΙΧΕΙΑ ΠΡΟΓΡΑΜΜΑΤΟΣ ΣΤΑ ΟΠΟΙΑ ΕΜΠΙΠΤΟΥΝ ΟΙ ΠΡΟΚΗΡΥΣΣΟΜΕΝΕΣ ΔΡΑΣΕΙΣ ΤΗΣ ΠΑΡΟΥΣΑΣ ΠΡΟΣΚΛΗΣΗΣ (Πίνακες 1-4)**

**Πίνακας 1**: ΣΤΟΙΧΕΙΑ ΠΡΟΓΡΑΜΜΑΤΟΣ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ΠΡΟΓΡΑΜΜΑ : ΣΤΕΡΕΑ ΕΛΛΑΔΑ** | | | | | | | | | **ΚΩΔ: 614** | |
| **ΣΤΟΧΟΣ ΠΟΛΙΤΙΚΗΣ** | **ΚΩΔ** | **ΠΡΟΤΕΡΑΙΟΤΗΤΑ** | **ΤΑΜΕΙΟ** | **ΕΙΔΙΚΟΣ ΣΤΟΧΟΣ** | **ΚΩΔ** | **ΚΑΤΗΓΟΡΙΑ ΠΕΡΙΦΕΡΕΙΑΣ** | **ΔΡΑΣΗ** | **ΠΕΔΙΟ ΠΑΡΕΜΒΑΣΗΣ** | | **ΚΩΔ** |
| Συνδεδεμένη Ευρώπη | 3 | 03 - ΕΝΙΣΧΥΣΗ ΤΗΣ ΣΥΝΔΕΣΙΜΟΤΗΤΑΣ ΤΗΣ ΠΕΡΙΦΕΡΕΙΑΣ | ΕΤΠΑ | Βιώσιμες μεταφορές | RSO3.2 | Λιγότερο ανεπτυγμένες περιφέρειες | 3.2.1.1 | Άλλες νέες ή αναβαθμισμένες εθνικές και περιφερειακές οδοί και οδοί τοπικής πρόσβασης | | 090 |

**Πίνακας 2:** ΟΙΚΟΝΟΜΙΚΑ ΣΤΟΙΧΕΙΑ ΠΡΟΓΡΑΜΜΑΤΟΣ

|  |  |  |  |  |  |  |  |
| --- | --- | --- | --- | --- | --- | --- | --- |
| **ΠΡΟΓΡΑΜΜΑ : ΣΤΕΡΕΑ ΕΛΛΑΔΑ** | | | | | **ΚΩΔ: 614** | | |
| **ΠΡΟΤΕΡΑΙΟΤΗΤΑ** | **ΚΩΔ** | **ΤΑΜΕΙΟ** | **ΚΑΤΗΓΟΡΙΑ ΠΕΡΙΦΕΡΕΙΑΣ** | **ΚΩΔ** | **ΚΩΔΙΚΟΣ ΕΚΧΩΡΗΣΗΣ** | **ΣΥΓΧΡΗΜΑΤΟΔΟΤΟΥΜΕΝΗ ΔΗΜΟΣΙΑ ΔΑΠΑΝΗ** |
| ΕΝΙΣΧΥΣΗ ΤΗΣ ΣΥΝΔΕΣΙΜΟΤΗΤΑΣ ΤΗΣ ΠΕΡΙΦΕΡΕΙΑΣ | 03 | ΕΤΠΑ | Λιγότερο ανεπτυγμένες περιφέρειες | 1 | - | 9.485.503,00 |

**Πίνακας 3:** ΔΕΙΚΤΕΣ ΕΚΡΟΩΝ

|  |  |  |  |  |  |  |
| --- | --- | --- | --- | --- | --- | --- |
| **ΠΡΟΓΡΑΜΜΑ: ΣΤΕΡΕΑ ΕΛΛΑΔΑ** | | | | **ΚΩΔ: 614** | | |
| **ΣΤΟΙΧΕΙΑ ΔΕΙΚΤΩΝ** | | |
| **ΠΡΟΤΕΡΑΙΟΤΗΤΑ** | **TAMEIO** | **ΕΙΔΙΚΟΣ ΣΤΟΧΟΣ** | **ΚΑΤΗΓΟΡΙΑ ΠΕΡΙΦΕΡΕΙΑΣ (για ΕΚΤ, ΕΤΠΑ)** | **ΚΩΔ. ΔΕΙΚΤΗ** | **ΟΝΟΜΑΣΙΑ** | **ΜΟΝΑΔΑ ΜΕΤΡΗΣΗΣ** |
| ΕΝΙΣΧΥΣΗ ΤΗΣ ΣΥΝΔΕΣΙΜΟΤΗΤΑΣ ΤΗΣ ΠΕΡΙΦΕΡΕΙΑΣ | ΕΤΠΑ | RSO3.2 | Λιγότερο ανεπτυγμένες περιφέρειες | RCO44 | Μήκος νέων ή αναβαθμισμένων οδών - μη ΔΕΔ-Μ | Χιλιόμετρα |

**Πίνακας 4:** ΔΕΙΚΤΕΣ ΑΠΟΤΕΛΕΣΜΑΤΩΝ

|  |  |  |  |  |  |  |
| --- | --- | --- | --- | --- | --- | --- |
| **ΠΡΟΓΡΑΜΜΑ: ΣΤΕΡΕΑ ΕΛΛΑΔΑ** | | | | **ΚΩΔ: 614** | | |
| **ΣΤΟΙΧΕΙΑ ΔΕΙΚΤΩΝ** | | |
| **ΠΡΟΤΕΡΑΙΟΤΗΤΑ** | **TAMEIO** | **ΕΙΔΙΚΟΣ ΣΤΟΧΟΣ** | **ΚΑΤΗΓΟΡΙΑ ΠΕΡΙΦΕΡΕΙΑΣ (για ΕΚΤ, ΕΤΠΑ)** | **ΚΩΔ. ΔΕΙΚΤΗ** | **ΟΝΟΜΑΣΙΑ** | **ΜΟΝΑΔΑ ΜΕΤΡΗΣΗΣ** |
| ΕΝΙΣΧΥΣΗ ΤΗΣ ΣΥΝΔΕΣΙΜΟΤΗΤΑΣ ΤΗΣ ΠΕΡΙΦΕΡΕΙΑΣ | ΕΤΠΑ | RSO3.2 | Λιγότερο ανεπτυγμένες περιφέρειες | RCR56 | Εξοικονόμηση χρόνου που οφείλεται στη βελτίωση των οδικών υποδομών | Ισοδύναμες Ανθρωποημέρες |

**ΠΑΡΑΡΤΗΜΑ ΙΙ: ΥΠΟΧΡΕΩΣΕΙΣ ΔΙΚΑΙΟΥΧΩΝ**

Ο Δικαιούχος της Πράξης «……………………..» αναλαμβάνει να τηρήσει τις παρακάτω υποχρεώσεις :

1. **ΤΗΡΗΣΗ ΚΟΙΝΟΤΙΚΩΝ ΚΑΙ ΕΘΝΙΚΩΝ ΚΑΝΟΝΩΝ**
2. Να τηρεί την Κοινοτική και Εθνική Νομοθεσία κατά την εκτέλεση της πράξης και ιδίως όσον αφορά τις δημόσιες συμβάσεις, την αειφόρο ανάπτυξη, τις κρατικές ενισχύσεις, την ισότητα μεταξύ ανδρών και γυναικών, τη μη διάκριση, την προσβασιμότητα Ατόμων με Αναπηρίες, λαμβάνοντας υπόψη το Χάρτη των Θεμελιωδών Δικαιωμάτων.
3. **ΥΛΟΠΟΙΗΣΗ ΠΡΑΞΗΣ**
4. Να τηρεί τα χρονοδιαγράμματα υλοποίησης της πράξης, όπως αυτά αποτυπώνονται στην απόφαση ένταξης της πράξης, καθώς και να τηρεί την προθεσμία ενεργοποίησης του/των υποέργων τα οποία θεωρούνται κρίσιμα για την υλοποίηση της πράξης και για τα οποία η διαχειριστική αρχή έχει ορίσει προθεσμία για την ενεργοποίησή τους.

Τυχόν αποκλίσεις από τους όρους της απόφασης ένταξης ή του χρονικού προγραμματισμού της εκτέλεσης του/των υποέργου/ων, όπως προσδιορίζεται στην απόφαση ένταξης της πράξης δύναται να επιφέρει την επιβολή λήψης διορθωτικών μέτρων εντός συγκεκριμένων προθεσμιών αλλά και την ανάκληση της απόφασης ένταξης της πράξης, εφόσον οι εν λόγω αποκλίσεις κριθούν αδικαιολόγητες ή δεν υλοποιηθούν τα διορθωτικά μέτρα εντός της ταχθείσας περιόδου συμμόρφωσης.

1. Να διασφαλίζει το λειτουργικό αποτέλεσμα της πράξης, λαμβάνοντας όλα τα απαραίτητα μέτρα για το σκοπό αυτό.

(iii) Να διασφαλίζει τη λειτουργία και συντήρηση της πράξης επένδυσης σε υποδομές ή παραγωγική επένδυση, λαμβάνοντας όλα τα απαραίτητα μέτρα, με βάση το κανονιστικό πλαίσιο του φορέα λειτουργίας και συντήρησης της πράξης και των αντίστοιχων αρμοδιοτήτων του, στην περίπτωση που ο φορέας λειτουργίας και συντήρησης της πράξης δεν ταυτίζεται με το δικαιούχο αυτής.   
(iv) Να λαμβάνει έγκριση από την Ειδική Υπηρεσία Διαχείρισης του Προγράμματος (ή εναλλακτικά τον ΕΦ) για τις διαδικασίες της διακήρυξης, ανάθεσης και εκτέλεσης / τροποποίησης δημοσίων συμβάσεων.  
(v) Να υποβάλλει αίτημα εξέτασης στη ΔΑ/ΕΦ για τροποποίηση του Τεχνικού Παραρτήματος Υλοποίησης Υποέργου με Ίδια Μέσα και να λαμβάνει την έγκρισή του

1. Να ενημερώνει έγκαιρα την Ειδική Υπηρεσία Διαχείρισης του Προγράμματος (*ή εναλλακτικά τον ΕΦ)* σχετικά με την εξέλιξη της πράξης και να αποστέλλει όλα τα σχετικά έγγραφα που αφορούν στη φυσική και οικονομική υλοποίηση της πράξης έως και την ολοκλήρωσή της, σύμφωνα με τις διαδικασίες του συστήματος διαχείρισης και ελέγχου.
2. Να πραγματοποιεί όλες τις απαραίτητες ενέργειες, για την ενημέρωση του ΟΠΣ με τα δεδομένα και έγγραφα της πράξης που υλοποιεί και ειδικότερα τα δεδομένα και έγγραφα προγραμματισμού και υλοποίησης, τα δεδομένα χρηματοοικονομικής διαχείρισης, παρακολούθησης του φυσικού και οικονομικού αντικειμένου και δεικτών, επαληθεύσεων και ελέγχων, αξιολόγησης πράξεων και γενικότερα τα δεδομένα που διασφαλίζουν τη διαδρομή ελέγχου της πράξης.
3. Να διασφαλίζει την ακρίβεια, την ποιότητα και πληρότητα των στοιχείων που υποβάλλει στο ΟΠΣ, σύμφωνα με το χρονικό πλαίσιο που προβλέπεται στις σχετικές διατάξεις και να πραγματοποιεί διασύνδεση των Πληροφοριακών Συστημάτων του με το ΟΠΣ για την αυτόματη υποβολή στοιχείων, εφόσον απαιτείται.
4. *Ο δικαιούχος υποχρεούται να εφαρμόζει τις διαδικασίες για τη συλλογή, επεξεργασία, αποθήκευση και μεταβίβαση των δεδομένων δεικτών των πράξεων, σύμφωνα με τα όσα ορίζονται στα αντίστοιχα Δελτία Ταυτότητας Δεικτών και τις οδηγίες της Διαχειριστικής Αρχής. Τα δεδομένα δεικτών, κατά περίπτωση απολογίζουν ανά φύλο (άνδρες-γυναίκες).*
5. Ο Δικαιούχος υποχρεούται να εφαρμόζει τις διαδικασίες για τη συλλογή, επεξεργασία, αποθήκευση και μεταβίβαση των δεδομένων δεικτών των πράξεων, σύμφωνα με τα όσα ορίζονται στα αντίστοιχα Δελτία Ταυτότητας Δεικτών και τις οδηγίες της Διαχειριστικής Αρχής. Τα δεδομένα δεικτών, κατά περίπτωση απολογίζουν ανά φύλο (άνδρες-γυναίκες).

*Για πράξεις που συγχρηματοδοτούνται από το ΕΚΤ+ και το ΤΔΜ για τις οποίες απαιτείται η συλλογή δεδομένων μεμονωμένων συμμετεχόντων (microdata), ο Δικαιούχος υποχρεούται να εφαρμόζει τις διαδικασίες για τη συλλογή, επεξεργασία, αποθήκευση και μεταβίβαση των δεδομένων δεικτών των πράξεων, σύμφωνα με τα όσα ορίζονται στα αντίστοιχα Δελτία Ταυτότητας Δεικτών και τις οδηγίες της Διαχειριστικής Αρχής. Για τις πράξεις που συγχρηματοδοτούνται από το ΕΚΤ+ και το ΤΔΜ, τα δεδομένα όλων των κοινών δεικτών συμμετεχόντων του Παραρτήματος Ι του Καν. (ΕΕ) 2021/1057 και του Παραρτήματος ΙΙΙ του Καν (ΕΕ) 2021/1056 πρέπει να αναλύονται ανά φύλο.»*

*Στους ειδικούς όρους: ΕΙΔΙΚΕΣ ΥΠΟΧΡΕΩΣΕΙΣ ΔΙΚΑΙΟΥΧΩΝ ΠΡΑΞΕΩΝ ΕΚΤ+ και ΤΔΜ περιγράφονται αναλυτικότερα οι απαιτήσεις για τη συλλογή των δεδομένων δεικτών. Οι δικαιούχοι έχουν την ευθύνη τήρησης των ειδικών υποχρεώσεων και στις περιπτώσεις που η συλλογή των δεδομένων συμμετεχόντων διενεργείται από τους φορείς υλοποίησης ή παρόχους των πράξεων (π.χ. Κέντρα Επαγγελματικής Κατάρτισης].*

1. **ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Όταν ο δικαιούχος υπέχει θέση «Εκτελούντος την Επεξεργασία» οφείλει:

1. Να είναι σε γνώση του και να συμμορφώνεται με την ισχύουσα ενωσιακή και κοινοτική νομοθεσία και ειδικότερα: τον Καν. 679/2016 «Γενικός Κανονισμός για την Προστασία Δεδομένων», τον ν. 4624/2019 (Α’ 137 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Καν. (ΕΕ) 2016/679 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα, ενσωμάτωση στην εθνική νομοθεσία της Οδηγίας (ΕΕ) 2016/680 και άλλες διατάξεις και τις σχετικές οδηγίες και αποφάσεις της Αρχής Προστασίας Δεδομένων Προσωπικού Χαρακτήρα.
2. Να αναλάβει πλήρως τις υποχρεώσεις που απορρέουν, όσον αφορά στην προστασία και ασφάλεια των δεδομένων προσωπικού χαρακτήρα που τυχόν θα υποβάλλει σε επεξεργασία ή/και περιέλθουν καθ’ οιανδήποτε τρόπο σε γνώση του κατά την εκπλήρωση των καθηκόντων του και να συμμορφώνεται πλήρως προς τις οδηγίες και υποχρεώσεις που θέτει ο «Υπεύθυνος Επεξεργασίας»
3. Να διασφαλίζει ότι πρόσβαση στα ανωτέρω δεδομένα προσωπικού χαρακτήρα θα έχουν μόνο τα εντεταλμένα στελέχη του, που θα εξουσιοδοτηθούν να επεξεργαστούν τα δεδομένα προσωπικού χαρακτήρα και θα αναλάβουν δέσμευση τήρησης εμπιστευτικότητας. Δεν προσλαμβάνει άλλον εκτελούντα την επεξεργασία χωρίς προηγούμενη ειδική ή γενική γραπτή άδεια του υπευθύνου επεξεργασίας
4. Να θέτει στη διάθεση του υπευθύνου επεξεργασίας κάθε απαραίτητη πληροφορία προς απόδειξη της συμμόρφωσης προς τις υποχρεώσεις που του αναλογούν και επιτρέπει και διευκολύνει τους ελέγχους που διενεργούνται.
5. Να λαμβάνει κάθε εύλογο μέτρο για να διασφαλίσει ότι τα δεδομένα προσωπικού χαρακτήρα τα οποία θα επεξεργαστεί περιορίζονται στα ελάχιστα αναγκαία που απαιτούνται σε σχέση με τους σκοπούς που καθορίζονται.
6. Να διατηρεί τα δεδομένα προσωπικού χαρακτήρα για περίοδο που περιορίζεται από την περίοδο που απαιτείται από το σκοπό της επεξεργασίας.
7. Να ενημερώνει τα υποκείμενα των δεδομένων για τον σκοπό και τη νομική βάση της επεξεργασίας, τους αποδέκτες των δεδομένων και τις τυχόν διαβιβάσεις τους καθώς και το χρονικό διάστημα διατήρησης των δεδομένων τους.
8. Να εφαρμόζει πολιτικές, διαδικασίες, καθώς και οργανωτικά και τεχνικά μέσα προστασίας των δεδομένων προσωπικού χαρακτήρα, συμπεριλαμβανομένων και των διαδικασιών διαχείρισης ασφάλειας πληροφοριών ώστε να αποτρέπεται τυχαία ή παράνομη καταστροφή, απώλεια, αλλοίωση, μη εξουσιοδοτημένη αποκάλυψη, μη εξουσιοδοτημένη πρόσβαση και άλλες παράνομες ή μη εξουσιοδοτημένες μορφές επεξεργασίας, σύμφωνα με την ισχύουσα νομοθεσία.
9. **ΧΡΗΜΑΤΟΔΟΤΗΣΗ ΠΡΑΞΗΣ**
10. Να λειτουργεί μηχανισμό πιστοποίησης εκτέλεσης της πράξης, ο οποίος θα εξασφαλίζει τον αποτελεσματικό έλεγχο της ποιότητας και ποσότητας των υλικών, των υπηρεσιών και του τελικού παραδοτέου αποτελέσματος, καθώς και να εφαρμόζει εσωτερικές διαδικασίες ελέγχου των πληρωμών, ο οποίος θα εξασφαλίζει τη νομιμότητα και κανονικότητά τους.
11. Να τηρεί ξεχωριστή λογιστική μερίδα για την πράξη, στην οποία θα καταχωρούνται όλες οι δαπάνες που αντιστοιχούν πλήρως προς τις πραγματικές δαπάνες που δηλώνονται στην Ειδική Υπηρεσία Διαχείρισης του Προγράμματος ή στον Ενδιάμεσο Φορέα, μέσω των Δελτίων Δήλωσης Δαπανών.
12. Να υποβάλλει (εφόσον απαιτείται από τη φύση του έργου) στην Ειδική Υπηρεσία Διαχείρισης του Προγράμματος *(ή εναλλακτικά στον ΕΦ*) και στην Λογιστική Αρχή, μετά την ολοκλήρωση της πράξης στοιχεία για τους δημιουργούμενους τόκους από τη χρηματοοικονομική διαχείριση των διατιθέμενων πόρων.
13. **ΕΠΙΣΚΕΨΕΙΣ – ΕΠΑΛΗΘΕΥΣΕΙΣ – ΕΛΕΓΧΟΙ**
14. Να θέτει στη διάθεση, εφόσον ζητηθούν, καθ’ όλη τη διάρκεια εκτέλεσης της πράξης και για όσο χρόνο ο δικαιούχος υποχρεούται για την τήρησή τους, όλα τα έγγραφα, δικαιολογητικά και στοιχεία της πράξης, στην Ειδική Υπηρεσία Διαχείρισης του Προγράμματος, Λογιστική, Αρχή Ελέγχου, Επιτροπή Παρακολούθησης και σε όλα τα ελεγκτικά όργανα της Ελλάδας και της Ευρωπαϊκής Ένωσης.
15. Να αποδέχεται επιτόπιους ελέγχους από όλα τα αρμόδια εθνικά και ευρωπαϊκά ελεγκτικά όργανα, τόσο στην έδρα του, όσο και στους χώρους υλοποίησης της πράξης του δικαιούχου και τυχόν αναδόχων του, και να διευκολύνει τον έλεγχο προσκομίζοντας οποιοδήποτε στοιχείο που αφορά την εκτέλεση της πράξης, εφόσον ζητηθεί.
16. **ΠΡΟΒΟΛΗ ΚΑΙ ΕΠΙΚΟΙΝΩΝΙΑ**
17. Να αποδέχεται τη συμπερίληψή του στον κατάλογο των πράξεων του Προγράμματος που δημοσιοποιεί η οικεία Ειδική Υπηρεσία Διαχείρισης *(ή εναλλακτικά ο ΕΦ)* στην ιστοσελίδα που παρέχονται πληροφορίες για το Πρόγραμμα ή /και στη διαδικτυακή πύλη [www.espa.gr](http://www.espa.gr), κατά τα προβλεπόμενα στο άρθρο 49 του Καν. 1060/2021, και στον οποίο αναφέρονται:

* η επωνυμία του δικαιούχου *[και στην περίπτωση δημοσίων συμβάσεων η επωνυμία του αναδόχου], [και εάν ο δικαιούχος είναι φυσικό πρόσωπο το ονοματεπώνυμό του]*,
* ο τίτλος, ο σκοπός και τα αναμενόμενα ή πραγματικά επιτεύγματα της πράξης,
* η ημερομηνία έναρξης της πράξης και η αναμενόμενη ή πραγματική ημερομηνία ολοκλήρωσή της,
* το συνολικό κόστος της πράξης, το οικείο ταμείο και ο ειδικός στόχος, το ποσοστό ενωσιακής συγχρηματοδότησης,
* η ένδειξη της τοποθεσίας ή ο γεωντοπισμός για την οικεία πράξη και τη συγκεκριμένη χώρα,
* [*η τοποθεσία του δικαιούχου εάν πρόκειται για κινητές μονάδες ή πράξεις που καλύπτουν πολλές τοποθεσίες] ή [την περιφέρεια επιπέδου Nuts 2 στην περίπτωση που ο δικαιούχος είναι φυσικό πρόσωπο],*
* τον τύπο της παρέμβασης για την πράξη σύμφωνα με το άρθρο 73 του Καν. 1060/2021.

*[Το ονοματεπώνυμο του δικαιούχου φυσικού προσώπου και ο αριθμός ταυτοποίησης του μητρώου αλιευτικού σκάφους διαγράφονται δύο έτη μετά την ημερομηνία της αρχικής δημοσίευσής τους.]*

1. Να λαμβάνει όλα τα μέτρα προβολής και επικοινωνίας που προβλέπονται στο άρθρο 50 του Κανονισμού 1060/2021 και ειδικότερα:

α) Να παρέχει στον επίσημο ιστότοπο που διατηρεί, εάν διατηρεί, και στους ιστότοπους κοινωνικής δικτύωσής του σύντομη περιγραφή της πράξης, ανάλογη προς το επίπεδο της στήριξης, που περιλαμβάνει τους στόχους και τα αποτελέσματά της και αναφορά της χρηματοδοτικής στήριξης από την Ένωση

β) Να παρέχει δήλωση όπου επισημαίνεται η στήριξη από την Ένωση κατά τρόπο εμφανή επί εγγράφων και υλικού επικοινωνίας σχετικά με την υλοποίηση της πράξης, που προορίζονται για το κοινό ή για τους συμμετέχοντες

γ) *[Να αναρτά ανθεκτική πλάκα ή πινακίδα, σε σημείο εύκολα ορατό από το κοινό, αμέσως μόλις ξεκινήσει η φυσική υλοποίηση πράξεων που περιλαμβάνουν φυσικές επενδύσεις ή μόλις εγκατασταθεί εξοπλισμός που έχει αγοραστεί, σε πράξεις*

* *που στηρίζονται από το ΕΤΠΑ και το Ταμείο Συνοχής των οποίων το συνολικό κόστος υπερβαίνει τα 500.000 ευρώ,*
* *πράξεις που στηρίζονται από το ΕΚΤ+ το ΤΔΜ, το ΕΤΘΑΥ, το ΤΕΑ ή το ΜΔΣΘ, των οποίων το συνολικό κόστος υπερβαίνει τα 100.000 ευρώ.*

*Οι ανθεκτικές πλάκες ή πινακίδες, σχεδιάζονται σύμφωνα με τα τεχνικά χαρακτηριστικά που καθορίζονται στο Παράρτημα ΙΧ του Καν. 1060/2021 και παρουσιάζουν το έμβλημα της Ένωσης. ]*

δ) *[Να τοποθετεί αφίσα ελάχιστου μεγέθους Α3 ή ισοδύναμη ηλεκτρονική εικόνα, σε τοποθεσία που είναι σαφώς ορατή στο κοινό, με πληροφόρηση σχετικά με την πράξη και επισήμανσης της στήριξης από τα ταμεία, σε πράξεις που δεν εμπίπτουν στην υποχρέωση πινακίδων ή πλακών.]*

ε) *[Να διασφαλίσει ότι, όταν ο δικαιούχος είναι φυσικό πρόσωπο, στο μέτρο του δυνατού, ότι οι κατάλληλες πληροφορίες με την επισήμανση της στήριξης από τα Ταμεία, είναι διαθέσιμες σε τοποθεσία που είναι ορατή στο κοινό ή μέσω ηλεκτρονικής εικόνας. Όταν ο δικαιούχος του ΕΚΤ+ είναι φυσικό πρόσωπο ή για πράξεις που στηρίζονται στο πλαίσιο του ειδικού στόχου του άρθρου 4, παρ. 1 στοιχείο ιγ) του Καν. ΕΚΤ+, δεν ισχύει η εν λόγω απαίτηση.]*

στ) *[Να διοργανώνει εκδήλωση ή δραστηριότητα επικοινωνίας, με τη συμμετοχή της Επιτροπής και της αρμόδιας διαχειριστικής αρχής, σε εύθετο χρόνο, για πράξεις στρατηγικής σημασίας και πράξεις των οποίων το συνολικό κόστος υπερβαίνει τα 10 εκ. ευρώ.]*

ζ) *[Να διασφαλίζει ειδικές απαιτήσεις για τη δημόσια προβολή πληροφοριών σχετικά με τη στήριξη από τα Ταμεία, για πράξεις που στηρίζονται από το ΤΑΜΕ, το ΤΕΑ και το ΜΔΣΘ, που μπορεί να προσδιορίζονται στην Απόφαση Ένταξης, όταν αυτό δικαιολογείται για λόγους ασφάλειας και δημόσιας τάξης σύμφωνα με το άρθρο 69, παρ. 5 του Καν. 1060/2021.]*

*η) [Να εξασφαλίζει διαμέσου των συμβατικών ρητρών ότι οι τελικοί αποδέκτες πράξεων χρηματοδοτικών μέσων, συμμορφώνονται με τις απαιτήσεις της ανάρτησης ανθεκτικών πλακών ή πινακίδων.]*

*θ) Ο δικαιούχος όταν απευθύνει με τη σειρά του πρόσκληση για δράσεις που πρέπει να ενημερωθεί το ευρύ κοινό υποχρεούται να υποβάλει παράλληλα τα σχετικά στοιχεία και στο ΟΠΣ* *για να είναι εφικτή η έγκαιρη ενημέρωση του site του ΕΣΠΑ από το ΟΠΣ.*

1. **ΤΗΡΗΣΗ ΣΤΟΙΧΕΙΩΝ ΚΑΙ ΔΙΚΑΙΟΛΟΓΗΤΙΚΩΝ ΑΠΟ ΔΙΚΑΙΟΥΧΟΥΣ**
2. Να τηρεί και να ενημερώνει φάκελο πράξης με όλα τα στοιχεία που αφορούν στην εκτέλεση της πράξης έως την ολοκλήρωση, την αποπληρωμή και τη λειτουργία της. Στο φάκελο της πράξης να τηρούνται όλα τα δικαιολογητικά έγγραφα σχετικά με τις δαπάνες και τους λογιστικούς ελέγχους για διάστημα πέντε (5) ετών, από την 31 Δεκεμβρίου του έτους κατά το οποίο πραγματοποιείται η τελευταία πληρωμή προς το δικαιούχο ή για την περίοδο που προσδιορίζεται στους κανόνες κρατικών ενισχύσεων (για πράξεις ήσσονος σημασίας) . Η ΔΑ ενημερώνει τον δικαιούχο για την ημερομηνία έναρξης της περιόδου διαθεσιμότητας των εγγράφων κατά την ολοκλήρωση της πράξης. Τα ανωτέρω στοιχεία και δικαιολογητικά έγγραφα διατηρούνται είτε υπό τη μορφή πρωτοτύπων, ή επικαιροποιημένων αντιγράφων των πρωτοτύπων ή σε κοινώς αποδεκτούς φορείς δεδομένων, περιλαμβανομένων των ηλεκτρονικών εκδόσεων των πρωτότυπων εγγράφων ή εγγράφων που υπάρχουν μόνο σε ηλεκτρονική μορφή.
3. Να κοινοποιεί στην αρμόδια Ειδική Υπηρεσία Διαχείρισης του Προγράμματος (ή εναλλακτικά στον ΕΦ) το έντυπο Ε.Ι.1\_7 «Κατάλογος εγγράφων για την τήρησης φακέλου Πράξης», στο οποίο, μεταξύ άλλων, καταγράφονται τα στοιχεία ταυτότητας και η διεύθυνση των φορέων στους οποίους τηρούνται στοιχεία και έγγραφα, καθώς και η μορφή υπό την οποία θα τηρούνται, το αργότερο με την υποβολή του πρώτου Δελτίου Δήλωσης Δαπάνης.
4. *[Να τηρεί ειδικότερους όρους ή περιορισμούς που τίθενται από το ειδικό θεσμικό πλαίσιο εφαρμογής της πράξης ή που τίθενται από την Ειδική Υπηρεσία Διαχείρισης του Προγράμματος (ή εναλλακτικά τον ΕΦ)]*
5. *[Να τηρεί τις ακόλουθες μακροχρόνιες δεσμεύσεις, προκειμένου οι πράξεις να διατηρήσουν το δικαίωμα της συνεισφοράς των Ταμείων:*

*α) Για πράξεις επένδυσης σε υποδομή ή παραγωγική επένδυση, εντός πέντε (5) ετών από την τελική πληρωμή ή εντός της προθεσμίας που ορίζεται στους κανόνες περί κρατικών ενισχύσεων να μην επέλθει:*

* *παύση ή μετεγκατάσταση μιας παραγωγικής δραστηριότητας εκτός της περιοχής προγράμματος*
* *αλλαγή του ιδιοκτησιακού καθεστώτος ενός στοιχείου υποδομής η οποία παρέχει σε μια εταιρεία ή δημόσιο οργανισμό αδικαιολόγητο πλεονέκτημα*
* *ουσιαστική μεταβολή που επηρεάζει τη φύση, τους στόχους ή την εφαρμογή των όρων που θα μπορούσαν να υπονομεύσουν τους αρχικούς στόχους.*

*β) Άλλες μακροχρόνιες δεσμεύσεις που ορίζονται από την Ειδική Υπηρεσία Διαχείρισης του Προγράμματος ή καθορίζονται από το θεσμικό πλαίσιο που διέπει την πράξη.*

*Η τήρηση των μακροχρονίων υποχρεώσεων επιβεβαιώνονται, μετά την ολοκλήρωση της πράξης, με διοικητικές ή και επιτόπιες επαληθεύσεις από την ΔΑ. (Στην περίπτωση που η υποχρέωση τήρησης των μακροχρονίων δεσμεύσεων μεταβιβάζεται σε άλλο φορέα, αυτός προσδιορίζεται και η υποχρέωση αφορά αυτόν τον φορέα).]*

1. **ΕΙΔΙΚΟΙ ΟΡΟΙ**

**ΠΑΡΑΡΤΗΜΑ 3**

**ΕΠΙΠΡΟΣΘΕΤΑ ΣΤΟΙΧΕΙΑ ΠΡΟΣΚΛΗΣΗΣ**

|  |  |
| --- | --- |
| Η ΠΡΟΣΚΛΗΣΗ ΑΦΟΡΑ: | |
| 1. ΔΙΑΠΕΡΙΦΕΡΕΙΑΚΕΣ, ΔΙΑΣΥΝΟΡΙΑΚΕΣ ΚΑΙ ΔΙΑΚΡΑΤΙΚΕΣ ΔΡΑΣΕΙΣ |  |
| 2. ΧΡΗΜΑΤΟΔΟΤΙΚΑ ΜΕΣΑ (ναι/όχι) | OXI |
| 3. Έχει άμεσα ωφελούμενους ΕΚΤ+ / ΤΔΜ (ΝΑΙ/ΟΧΙ)  (αν «Ναι» η μέθοδος συλλογής – το πρότυπο απογραφικό)  Προθεσμία υποβολής (ημέρες) | OXI |
| 4. ΠΡΑΞΗ ΠΟΥ ΕΜΠΙΠΤΕΙ ΣΤΟ ΑΡΘΡΟ 94 του Καν. (ΕΕ) 2021/1060 (ΝΑΙ/ΟΧΙ) | OXI |
| 5. ΠΡΑΞΗ ΠΟΥ ΕΜΠΙΠΤΕΙ ΣΤΟ ΑΡΘΡΟ 95 του Καν. (ΕΕ) 2021/1060 (ΝΑΙ/ΟΧΙ) | OXI |

**ΚΩΔΙΚΟΠΟΙΗΜΕΝΑ ΣΤΟΙΧΕΙΑ ΠΡΟΣΚΛΗΣΗΣ**

|  |  |  |
| --- | --- | --- |
|  | Ι.ΚΩΔΙΚΟΣ | ΙΙ.ΠΕΡΙΓΡΑΦΗ |
| Μορφή στήριξης | 01 | Επιχορήγηση |
| Ισότητα των φύλων | 03 | Ουδετερότητα ως προς το φύλο |
| Ταξινόμηση δαπανών κατά COFOG2 | 04.5 | Μεταφορές |
| Πεδίο παρέμβασης | 090 | Άλλες νέες ή αναβαθμισμένες εθνικές και περιφερειακές οδοί και οδοί τοπικής πρόσβασης |
| Στρατηγικές Μακροπεριφερειακές/για Θαλάσσιες Λεκάνες | 11 | Καμία συνεισφορά στις μακροπεριφερειακές στρατηγικές και στις στρατηγικές για τις θαλάσσιες λεκάνες |
| Οικονομική Δραστηριότητα | 26 | Άλλες μη προσδιοριζόμενες υπηρεσίες |
| Μηχανισμός Χωρικής διάστασης | 33 | Καμία εδαφική στόχευση |
| Συνεισφορά σε ΑμεΑ | OΧΙ | Δεν αφορά ΑμεΑ (βελτίωση προσβασιμότητας και ενεργός ένταξη) |
| Έξυπνη Εξειδίκευση | ΟXI | Δεν αφορά στην Έξυπνη Εξειδίκευση |
| Δαπάνες Συμπληρωματικού Ταμείου | ΟΧΙ | Δεν αφορά Δαπάνες Συμπληρωματικού Ταμείου |

Καθεστώς Ενίσχυσης

|  |  |  |
| --- | --- | --- |
| ΚΩΔΙΚΟΣ | ΠΕΡΙΓΡΑΦΗ | ΑΡ. ΑΠΟΦΑΣΗΣ ΕΓΚΡΙΣΗΣ ΕΕ |
|  |  |  |

**Επικοινωνιακή Περιγραφή Πρόσκλησης**

|  |
| --- |
| Στο πλαίσιο της Πρόσκλησης θα υλοποιηθούν έργα που καταγράφονται ως αναγκαία από το ΣΠΕΜ, με βάση το βαθμό ωριμότητας των παρεμβάσεων και τις χρηματοδοτικές δυνατότητες του Προγράμματος Στερεά Ελλάδα 2021-2027. Στο πλαίσιο της νέας ΠΠ, πρώτη προτεραιότητα για την ΠΣΤΕ αποτελεί η ολοκλήρωση του έργου «Βελτίωση Οδικού Άξονα Λαμία – Ιτέα – Αντίρριο, Τμήμα: Τέλος Παράκαμψης Γραβιάς- Ισόπεδος Κόμβος Μεταλλείων Βωξίτη», προϋπολογισμού 9.485.502,32€ το οποίο έχει ενταχθεί στο ΠΕΠ 2014-2020 με MIS 5021489 και Δικαιούχο την Ειδική Υπηρεσία Δημοσίων Έργων Κατασκευής και Συντήρησης Συγκοινωνιακών Υποδομών. Η παρούσα πρόσκληση αφορά στην ένταξη της ανωτέρω πράξης στο Πρόγραμμα "Στερεά Ελλάδα" 2021-2027 για την οποία απαιτείται, για λόγους διαχειριστικούς, η απόσυρσή της από το ΕΠ "Στερεά Ελλάδα" 2014-2020, σύμφωνα με το σχετικό Σχέδιο Δράσης, και πληροί τα κριτήρια επιλεξιμότητας της νέας Προγραμματικής Περιόδου 2021-2027. |

|  |  |  |  |
| --- | --- | --- | --- |
| Κατηγορία | Κωδικός | Περιγραφή | Παρατηρήσεις |
| Τύπος ενίσχυσης | 72807 | Επιχορήγηση / Επιδότηση |  |
| Κατηγορία κοινού | 729012 | Άλλοι | Ο γενικός πληθυσμός της Περιφέρειας Στερεάς Ελλάδας, οι επισκέπτες αυτής και οι επιχειρήσεις που λειτουργούν στην ΠΣτΕ. |